pythainlp/thai_wikipedia_clean_20230101 huggingface dataset:
ในช่วงปลายคริสต์ทศวรรษ 1990 ได้มีการพัฒนาความหมายที่ใกล้เคียงแต่ไม่เหมือนกันของคำว่าการทำให้กลายเป็นคอมมิวนิสต์ขึ้นโดยกลุ่มหลังสถานการณ์นิยมชาวฝรั่งเศสนามว่าตีกูน (Tiqqun) เพื่อให้สอดคล้องกับกลุ่มซ้ายจัดรุ่นก่อน ๆ พวกเขา กลุ่มตีกูนให้ความสำคัญกับคำว่าลัทธิคอมมิวนิสต์ในความหมายที่เป็นกระบวนการฉับพลันมากกว่าที่จะเป็นเป้าหมายระยะยาว แต่สำหรับกลุ่มมันไม่ได้มีความหมายเดียวกันกับคำว่าการปฏฺวัติ ซึ่งถือว่าเป็นเหตุการณ์ทางประวัติศาสตร์ แต่กลับกลายเป็นกิจกรรมที่หลากหลายซึ่งถูกระบุว่าเป็นกิจกรรมซึ่งโดยปกติจะเข้าใจว่าเป็นกิจกรรมก่อนการปฏิวัติ อาทิการจับจองพื้นที่และจัดตั้งคอมมูน หรือแค่เพียงการแบ่งปันกัน จากมุมมองซ้ายจัด การเมืองของการ "ลาออก" (dropping out) หรือเรียกตามกลุ่มตีกูน การ "ทอดทิ้ง" (desertion) เช่นนี้ นั่นคือการจัดตั้งพื้นที่และปฏิบัติการซึ่งดำเนินไปโดยเป็นอิสระในบางส่วนจากระบบทุนนิยม โดยทั่วไปจะถูกเมินเฉยว่าเป็นความไร้เดียงสาหรือเป็นพวกปฏิกิริยา อันเนื่องมาจากความโด่งดังของงานที่เกี่ยวข้องกับกลุ่มอย่าง "คอล" (Call) และ "เดอะคัมมิงอินเซอเรกชัน" (The Coming Insurrection) ในหมู่นักอนาธิปัตย์อเมริกัน ความหมายของคำว่า "การทำให้กลายเป็นคอมมิวนิสต์" ของกลุ่มตีกูนจึงถูกนำมาใช้ในแถลงการณ์ของนักก่อการกบฏและนักอนาธิปัตย์อเมริกัน ตัวอย่างที่โด่งดังเช่นในขบวนการนักเรียนในรัฐแคลิฟอร์เนียระหว่าง ค.ศ. 2009-2010 (2009 California college tuition hike protests)
สังคมนิยมแบบอิสรนิยมร่วมสมัย.
ระลอกของความสนใจของผู้คนในสังคมนิยมแบบอิสรนิยมได้เกิดขึ้นในชาติตะวันตกระหว่างคริสต์ทศวรรษ 1960 และ 1970 ลัทธิอนาธิปไตยได้ส่งอิทธิพลต่อวัฒนธรรมต่อต้านในคริสต์ทศวรรษ 1960 (Counterculture of the 1960s) และนักอนาธิปัตย์ได้มีส่วนร่วมอย่างแข็งขันในการประท้วงของนักเรียนและกรรมกรในช่วงปลายคริสต์ทศวรรษ 1960 (Protests of 1968) ใน ค.ศ. 1968 องค์การสหพันธ์อนาธิปไตยสากล (International of Anarchist Federations) ได้ถูกก่อตั้งขึ้นระหว่างการประชุมร่วมอนาธิปัตย์ระหว่างประเทศซึ่งจัดขึ้นที่เมืองการ์รารา (Carrara) โดยสหพันธ์ซึ่งมีอยู่แล้วในทวีปยุโรปสามองค์การคือสหพันธ์อนาธิปไตยในฝรั่งเศส สหพันธ์อนาธิปไตยอิตาลี (Italian Anarchist Federation) และสหพันธ์อนาธิปไตยไอบีเรีย และยังมีสหพันธ์อนาธิปไตยบัลแกเรียซึ่งพลัดถิ่นอยู่ในฝรั่งเศส การก่อการกำเริบในความไม่สงบในประเทศฝรั่งเศส พฤษภาคม ค.ศ. 1968 ก็นำไปสู่ความสนใจระลอกใหม่ในแนวคิดแบบคอมมิวนิสต์ฝ่ายซ้าย กลุ่มคอมมิวนิสต์ฝ่ายซ้ายขนาดเล็กได้ถือกำเนิดขึ้นรอบโลก โดยส่วนใหญ่เกิดขึ้นในประเทศทุนนิยมชั้นนำ การประชุมร่วมลำดับหนึ่งของฝ่ายซ้ายคอมมิวนิสต์ซึ่งเริ่มใน ค.ศ. 1976 ซึ่งมีจุดมุ่งหมายที่จะส่งเสริมการพูดคุยข้ามแนวทางการเมืองและรหว่างประเทศ แต่พวกนี้ก็ค่อย ๆ หมดไปในคริสต์ทศวรรษ 1980 โดยไม่ได้เพิ่มบทบาทของขบวนการหรือเอกภาพของแนวคิดเลย กลุ่มคอมมิวนิสต์ฝ่ายซ้ายซึ่งมีอยู่ในปัจจุบัน (List of left-wing internationals) ที่โดดเด่นได้แก่พรรคคอมมิวนิสต์สากล (International Communist Party), กระแสคอมมิวนิสต์สากล (International Communist Current) และกลุ่มคอมมิวนิสต์สากล (Internationalist Communist Tendency) วิกฤตการณ์ที่อยู่อาศัยและการจ้างงานในส่วนใหญ่ของทวีปยุโรปตะวันตกได้นำไปสู่การก่อตั้งคอมมูนและขบวนการผู้จับจองอย่างเช่นที่เกิดขึ้นในเมืองบาร์เซโลนา ประเทศสเปน ส่วนในประเทศเดนมาร์ก ผู้จับจองได้เข้ายึดฐานทัพที่ไม่ถูกใช้แล้วและสถาปนาชุมชนอิสระคริสเตียะเนีย (Freetown Christiania) ขึ้นเป็นเป็นชุมชนปกครองตนเองในใจกลางเมืองโคเปนเฮเกน
ใกล้ ๆ เวลาเริ่มต้นคริสต์ศตวรรษที่ 21 สังคมนิยมแบบอิสรนิยมเริ่มเป็นที่นิยมและมีอิทธิพลมากขึ้นในฐานะที่เป็นส่วนหนึ่งของขบวนการต่อต้านสงคราม (Anti-war movement), ต่อต้านทุนนิยม และขบวนการต่อต้านโลกาภิวัตน์ นักอนาธิปัตย์กลายเป็นที่รู้จักจากการมีส่วนร่วมในการประท้วงต่อต้านการประชุมขององค์การการค้าโลก (WTO), กลุ่ม 8 (G8) และสภาเศรษฐกิจโลก (WEF) กลุ่มอนาธิปัตย์บางกลุ่มที่การประท้วงเหล่านี้ได้เข้าร่วมการจลาจล การทำลายทรัพย์สิน และการเผชิญหน้ากับตำรวจที่รุนแรง การกระทำเหล่านี้ตกผลึกจากกลุ่มแกนนำนิรนามเฉพาะกิจที่ไร้ผู้นำที่เรียกว่ากลุ่มดำ (black bloc) ยุทธวิธีการรวมตัวอื่น ๆ ซึ่งได้ถูกริเริ่มในช่วงเวลานี้ได้แก่วัฒนธรรมความมั่นคง (security culture), กลุ่มเครือสหาย และการใช้สอยเทคโนโลยีแบบกระจายศูนย์เช่นอินเทอร์เน็ต เหตุการณ์สำคัญในช่วงเวลานี้เหตุการณ์หนึ่งคือการประจันหน้ากันที่การประท้วงองค์การการค้าโลกในซีแอตเทิล พ.ศ. 2542 (1999 Seattle WTO protests) ในมุมมองของนักวิชาการอนาธิปัตย์ชาวอังกฤษ ไซมอน คริตช์ลีย์ (Simon Critchley) "อนาธิปไตยร่วมสมัยสามารถมองได้ว่าเป็นบทวิจารณ์ที่ทรงพลังของอิสรนิยมเทียบของเสรีนิยมใหม่ร่วมสมัย" และ "อาจบอกได้ว่าอนาธิปไตยร่วมสมัยนั้นเกี่ยวกับความรับผิดชอบ ไม่ว่าจะเป็นทางเพศ ทางสิ่งแวดล้อม หรือทางเศรษฐกิจสังคม มันหลั่งไหลมาจากประสบการณ์ของความรู้สึกผิดชอบชั่วดีเกี่ยวกับวิธีการนานาชนิดซึ่งฝั่งตะวันตกใช้ทำลายล้างที่เหลือ มันเป็นความโกรธแค้นต่อความเหลื่อมล้ำ ความยากจน และการละเมิดสิทธิที่กำลังถ่างออก ซึ่งสมผัสได้แม้ในท้องถิ่นหรือทั่วโลก" นี่ยังอาจถูกกระตุ้นโดย "การล่มสลายของ 'สังคมนิยมที่ดำรงอยู่จริง' (Real socialism) และการยอมจำนนต่อเสรีนิยมใหม่ของประชาธิปไตยสังคมนิยมในตะวันตก"
สหพันธ์อนาธิปัตย์สากลที่ดำรงอยู่ได้แก่องค์การสหพันธ์อนาธิปไตยสากล (IAF) สมาคมกรรมกรสากล (IWA-AIT) และสามัคคีอิสรนิยมสากล (International Libertarian Solidarity; ILS) ขบวนการอนาธิปัตย์จัดตั้งที่ใหญ่ที่สุดในปัจจุบันนั้นอยู่ในประเทศสเปน คือสมาพันธ์แรงงานทั่วไปสเปน (CGT) และ and the สมาพันธ์แรงงานแห่งชาติสเปน (CNT) สมาชิกของ CGT ถูกประมาณไว้ว่ามีอยู่ประมาณ 100,000 คนใน ค.ศ. 2003
นักสังคมนิยมแบบอิสรนิยมในช่วงต้นคริสต์ศตวรรษที 21 ได้มีส่วนในขบวนการโลกาภิวัตน์ทางเลือก (alter-globalization) ขบวนการผู้จับจอง ศูนย์สังคม อินโฟชอป กลุ่มต้อต้านความยากจนได้แก่สหสัมพันธมิตรต่อต้านความยากจนออนแทรีโอ (Ontario Coalition Against Poverty) และฟูดนอตบอมบส์ (Food Not Bombs) ซึ่งก็มีดำเนินการอยู่ในประเทศไทยด้วย สหภาพผู้เช่า (Leasehold estate) สหกรณ์เคหสถาน (housing cooperative) ชุมชนโดยเจตนาทั่วไปและชุมชนสมภาค (egalitarian communities) การรวมตัวต่อต้านการกีดกันทางเพศ การริเริ่มสื่อรากหญ้า (Community media) การดำเนินกิจกรรมทางคอมพิวเตอร์และสื่อดิจิทัล การทดลองเศรษฐศาสตร์แบบมีส่วนร่วม กลุ่มต่อต้านคตินิยมเชื้อชาติ (Anti-racism) และต่อต้านลัทธิฟาสซิสต์อย่างเช่นแอนไตเรสซิสต์แอกชัน (Anti-Racist Action) และแอนไตฟาสชิสต์แอกชัน (Anti-Fascist Action) กลุ่มนักกิจกรรมปกป้องสิทธิของคนเข้าเมืองและส่งเสริมการเคลื่อนไหวอย่างเสรีของผู้คนอย่างเช่นเครือข่ายโนบอร์เดอร์ (No Border network) สหกรณ์คนทำงาน (worker co-operative) กลุ่มศิลปินและกลุ่มวัฒนธรรมต่อต้าน และขบวนการสันติภาพ สังคมนิยมแบบอิสรนิยมไม่นานมานี้ได้มีบทบาทใหญ่ในขบวนการออคคิวพายที่เกิดขึ้นทั่วโลก โดยเฉพาะอย่างยิ่งความสนใจของมันในประชาธิปไตยแบบมีส่วนร่วมโดยตรง
กลศึกลอบตีเฉินชาง
รายพระนามจักรพรรดิราชวงศ์ฮั่น
ราชวงศ์ฮั่น ปกครองจีนระหว่าง 206 ปีก่อนคริสตกาล ถึง ค.ศ. 220
ดูไฟชายฝั่ง
Crossing of the Red Sea (Bronzino)
Tourism Authority of Thailand
กลศึกดูไฟชายฝั่ง
Watch the fires burning across the river
พระคริสต์ลงกางเขน (บรอนซีโน)
"ดูบทความหลักที่ พระคริสต์ลงกางเขน"
พระคริสต์ลงกางเขน  เป็นภาพเขียนสีน้ำมันที่เขียนโดยบรอนซิโนจิตรกรสมัยเรอเนซองส์ชาวอิตาลี ที่เขียนเสร็จระหว่างปี ค.ศ. 1540 ถึงปี ค.ศ. 1545
ภาพลงชื่อ “OPERA DEL BRONZINO FIORENTINO” เดิมได้รับการจ้างให้เขียนสำหรับชาเปลของเอเลเนอร์แห่งโทเลโด (Eleonora of Toledo) ในวังเว็คคิโอ (Palazzo Vecchio) ในฟลอเรนซ์ แต่สามีโคสิโมที่ 1 เดอ เมดิชิมอบภาพเขียนเป็นของขวัญให้แก่คาร์ดินัลนิโคลัส แกรนเวลล์ (Nicolas Granvelle) ผู้เป็นองคมนตรีของจักรพรรดิชาร์ลส์ที่ 5เพื่อเพิ่มสัมพันธไมตรี เมื่อแกรนเวลล์เสียชีวิตในปี ค.ศ. 1551 ภาพก็ถูกนำไปตั้งที่ชาเปลในเบอซองซงเมืองเกิดของคาร์ดินัล เดิมภาพเขียนมีสองแผงประกบด้านซ้ายเป็นนักบุญจอห์นแบ็พทิสต์และนักบุญคอสมาสซึ่งปัจจุบันอยู่ที่พิพิธภัณฑ์จอห์น พอล เก็ตตี ด้านขวาสูญหายไป
“พระคริสต์ลงกางเขน” วางพระเยซูกลางภาพประคองโดยพระแม่มารีและนักบุญจอห์นอีแวนเจลิสและนักบุญแมรี แม็กดาเลน
ศิลปากร, กรม
ดำรงราชานุภาพ, สมเด็จฯ กรมพระยา
ประจักษ์ศิลปาคม, พระเจ้าบรมวงศ์เธอ กรมหลวง
ซ่อนดาบในรอยยิ้ม
กลศึกซ่อนดาบในรอยยิ้ม
Hide a knife behind a smile
ช่างกฺวัน หว่านเอ๋อร์
ช่างกฺวัน หว่านเอ๋อร์ (; ราว ค.ศ. 664 – 21 กรกฎาคม ค.ศ. 710) เป็นสตรีชาวจีนสมัยราชวงศ์ถัง เมื่ออายุ 13 ปี ได้เป็นราชเลขาธิการของอู่ เจ๋อเทียน (武則天) มเหสีของจักรพรรดิถังเกาจง ครั้นอายุ 42 ปี ได้เป็นชายาของหลี่ เสี่ยน (李顯) โอรสของอู่ เจ๋อเทียน ผู้เสวยราชย์เป็นจักรพรรดิถังจงจง นางมีชื่อด้านกวี งานเขียน และการเมือง แต่ที่สุดถูกจับกุมเพราะมีส่วนแก่งแย่งในวังหลวง และถูกประหารชีวิตใน ค.ศ. 710
หลี่ตายแทนถาว
กลศึกหลี่ตายแทนถาว
Sacrifice the plum tree to preserve the peach tree
ฌ็อง-โอกุสต์-ดอมีนิก แอ็งกร์
ฌ็อง-โอกุสต์-ดอมีนิก แอ็งกร์ (; 24 สิงหาคม ค.ศ. 1780 - 14 มกราคม ค.ศ. 1867) เป็นจิตรกรสมัยฟื้นฟูคลาสสิกชาวฝรั่งเศสในคริสต์ศตวรรษที่ 19 ผู้มีความเชี่ยวชาญทางการเขียนประวัติศาสตร์และภาพเหมือน
แอ็งกร์เกิดเมื่อวันที่ 24 สิงหาคม ค.ศ. 1780 ในจังหวัดตาร์เนการอน ประเทศฝรั่งเศส และเสียชีวิตเมื่อวันที่ 14 มกราคม ค.ศ. 1867 ที่ปารีส แอ็งกร์ถือว่าตนเองเป็นจิตรภาพประวัติศาสตร์ตามแบบนีกอลา ปูแซ็ง และฌัก-หลุยส์ ดาวิด (Jacques-Louis David) แต่ในบั้นปลายความสามารถในการเขียนภาพเหมือนภาพเหมือนทั้งภาพเขียนและการวาดเส้นเป็นสิ่งที่ทำให้แอ็งกร์เป็นที่รู้จัก
แอ็งกร์เป็นผู้ที่นับถือชื่นชมประวัติศาสตร์และเป็นผู้ที่พยายามพิทักษ์ความรู้แบบสถาบันต่อขบวนการลัทธิจินตนิยมที่กำลังคืบคลานเข้ามาที่นำโดยเออแฌน เดอลาครัว แอ็งกร์กล่าวสรรเสริญจิตรกรรมของจิตรกรสำคัญ ๆ ที่ผ่านมาเช่นราฟาเอล และประกาศตนว่าเป็นผู้รักษากฎเกณฑ์การวาดภาพที่สูงส่งเช่นนั้นและไม่ใช่เป็นผู้ “คิดค้น” วิธีใหม่ แต่อย่างไรก็ตามในความเห็นสมัยใหม่เห็นว่าแอ็งกร์และศิลปินฟื้นฟูคลาสสิกเป็นผู้ที่โอบอุ้มปรัชญาจินตนิยมของสมัยนั้น นอกจากนั้นการแสดงความบิดเบือนของรูปทรงและช่องว่างของแอ็งกร์เป็นแนวโน้มของของศิลปะสมัยใหม่ที่จะมาถึง
กลศึกจูงแพะติดมือ
Take the opportunity to pilfer a goat
หลี่ ฝู่กั๋ว
หลี่ ฝู่กั๋ว (李辅国,1247 - 12 พฤศจิกายน 1305) หรือ หลี่ จิ้งจง (李靜忠) เป็นที่รู้จักในช่วง พ.ศ. 1300-1301 ในฐานะ หลี่ ฮู่กั๋ว (李護國) เป็นขันทีระหว่างรัชสมัย จักรพรรดิถังซู่จง (หลี่ เหิง) เขารับใช้ องค์ชายหลี่ เหิง เมื่อองค์ชายหลี่ เหิง ยังเป็นรัชทายาทภายใต้พระราชบิดาขององค์ชาย จักรพรรดิถังเสฺวียนจง และภายหลังสนับสนุนองค์ชายหลี่ เหิง ให้ขึ้นสืบราชบัลลังก์ระหว่าง กบฏอันลู่ซาน เมื่อพระราชอาณาจักรของ จักรพรรดิถังเสฺวียนจง เกิดความสับสน ภายหลังเขากลายเป็นผู้ทรงอำนาจ เป็นพันธมิตรกับ จักรพรรดินีจาง แต่แตกหักกับพระนางและปลงพระชนม์พระนาง ใน พ.ศ. 1305 เมื่อจักรพรรดิซู่จงเสด็จสวรรคต. เขากลายเป็นผู้ทรงอำนาจช่วงสั้น ๆ ในการบริหารราชการแผ่นดินของพระราชโอรสและผู้สืบราชบัลลังก์ของจักรพรรดิซู่จง จักรพรรดิถังไต้จง แต่ถูกปลดออกและถูกสังหารโดยมือสังหารที่ส่งมาโดยจักรพรรดิไต้จงในปีเดียวกันหลังจากนั้น
ซิมเพิลแพลน
ซิมเพิลแพลน  เป็นวงป็อปพังก์เฟรนช์แคนาเดียน จากมอนเทรียล ควิเบก พวกเขาออกผลงานสตูดิโออัลบั้ม 4 ชุด คือ "No Pads", "No Helmets...Just Balls" (2002), "Still Not Getting Any..." (2004), "Simple Plan" (2008) และ "Get Your Heart On" (2011) และยังออกผลงานอัลบั้มแสดงสด "Live in Japan 2002" (2003) และ "MTV Hard Rock Live" (2005)
ซิมเพิล แพลน
ซิมเปิล แพลน
จักรพรรดิเทออดอซิอุสที่ 1
จักรพรรดิเทออดอซิอุสที่ 1 หรือ จักรพรรดิเทออดอซิอุสมหาราช (11 มกราคม ค.ศ. 347 - 11 มกราคม ค.ศ. 395) เป็นจักรพรรดิโรมัน ครองราชย์ระหว่าง ค.ศ. 379 - 395 เป็นจักรพรรดิองค์สุดท้ายที่ปกครองทั้งจักรวรรดิโรมันตะวันตก และโรมันตะวันออก (จักรวรรดิไบแซนไทน์)
รายพระนามจักรพรรดิราชวงศ์ฉิน
ราชวงศ์ฉิน ปกครองจีนระหว่าง 221 ปีก่อนคริสตกาล – 207 ปีก่อนคริสตกาล
สาร
สาร อาจหมายถึง
หลี่ ฉุนซฺวี่
พระเจ้าจฺวังจงแห่งถังยุคหลัง (後唐莊宗; 2 ธันวาคม 885 – 15 มีนาคม 926) ชื่อตัวว่า หลี่ ฉุนซฺวี่ (李存朂, 李存勗 หรือ 李存勖) และชื่อรองว่า ย่าจึ (亞子) เป็นพระเจ้าแผ่นดินในราชวงศ์ถังยุคหลังสมัยห้าราชวงศ์สิบอาณาจักร อยู่ในสมบัติตั้งแต่ปี 923 ถึงปี 926
หลี่ ฉุนซฺวี่ เป็นบุตรของหลี่ เค่อย่ง (李克用) แม่ทัพราชวงศ์ถัง ต่อมา จู เวิน (朱溫) แม่ทัพอีกคนแห่งราชวงศ์ถัง โค่นราชวงศ์ถังแล้วตั้งราชวงศ์เหลียงยุคหลังขึ้น หลี่ ฉุนซฺวี่ จึงรวมกำลังมารบกับราชวงศ์เหลียงยุคหลังเพื่อกู้ราชวงศ์ถัง เขาทำตั้งราชวงศ์ถังขึ้นอีกครั้งซึ่งประวัติศาสร์เรียก ราชวงศ์ถังยุคหลัง แล้วตั้งตัวเป็นกษัตริย์ถัง หลี่ ฉุนซฺวี่ ครองสมบัติได้สามปี กัว ฉงเชียน (郭從謙) ข้าราชการของเขา ก็ก่อกบฏในปี 926 และหลี่ ฉุนซฺวี่ ตายในระหว่างสู้กับกบฏ หลี่ ซื่อหยวน ลูกบุญธรรมของ หลี่ ฉุนซฺวี่ จึงขึ้นเป็นกษัตริย์องค์ถัดมา
กลศึกตีหญ้าให้งูตื่น
Startle the snake by hitting the grass around it
ราชวงศ์ถังยุคหลัง
ราชวงศ์โฮ่วถัง (Later Tang Dynasty) (ค.ศ. 923 - 936) เป็นราชวงศ์ที่ 2 ในยุคห้าราชวงศ์และสิบอาณาจักร สถาปนาโดย
จักรพรรดิถังซวงจง (หลี่คุนซู) เมื่อ ค.ศ. 923 (พ.ศ. 1466) โดยราชวงศ์นี้มีอาณาเขตครอบคลุมดินแดนทางเหนือของจีนปัจจุบันทั้งหมด แต่ราชวงศ์นี้
ปกครองจีนเพียงแค่ 13 ปี จักรพรรดิองค์สุดท้ายคือ จักรพรรดิถังโม่ตี้ (ค.ศ. 934 - 936) ได้เสียเอกราชแก่ราชวงศ์โฮ่วจิ้นในที่สุด
รายพระนามพระมหากษัตริย์ราชวงศ์เซี่ย
ราชวงศ์เซี่ย ปกครองจีนระหว่าง 2100-1600 ปีก่อนคริสตกาล
ยืมซากคืนชีพ
กลศึกยืมซากคืนชีพ
หลี่ ซื่อหยวน
สมเด็จพระจักรพรรดิถังหมิงจง (唐明宗, ค.ศ. 867 - ค.ศ. 933) จักรพรรดิองค์ที่ 2 แห่งราชวงศ์โฮ่วถัง ทรงพระนามว่า หลี่ซื่อหยวน (李嗣源) ทรงเป็นบุตรชายบุญธรรมของหลี่เค่อย่ง ซึ่งเป็นพระบิดาของจักรพรรดิถังซวงจง
เมื่อจักรพรรดิถังซวงจงพระอนุชาสวรรคต ระหว่างเกิดกบฏของขุนนาง ข้าราชการ หลี่ซื่อหยวนจึงนำกำลังเข้าปราบปรามจนเรียบร้อยและจึงขึ้นครองราชย์สืบต่อมา ทรงพระนามว่า จักรพรรดิถังหมิงจง เมื่อ ค.ศ. 926 (พ.ศ. 1469) ขณะพระชนม์ได้ 59 พรรษา
ทรงมีความสัมพันธ์ที่ดีกับ ชี่ตัน (ราชวงศ์เหลียว) เมื่อจักรพรรดิองค์ก่อนสวรรคต พระองค์จึงทรงส่งราชทูตไปแจ้งแก่ เย่ว์ลี่ อาเปาจี (จักรพรรดิเหลียวไท่จู่)
จักรพรรดิถังหมิงจง สวรรคตเมื่อ ค.ศ. 933 เมื่อพระชนม์ได้ 66 พรรษา ครองราชย์ได้เพียง 7 ปี
Borrow a corpse to resurrect the soul
หลี่ ฉงโฮ่ว
สมเด็จพระจักรพรรดิถังหมิน (ค.ศ. 933 - 934) จักรพรรดิองค์ที่ 3 แห่งราชวงศ์โฮ่วถัง ทรงพระนามเดิมว่า หลี่คงโหว เมื่อจักรพรรดิถังหมิงจง พระเชษฐาบุญธรรมสวรรคตลงในปี ค.ศ. 933(พ.ศ. 1476) พระองค์จึงขึ้นครองราชย์สืบต่อมา ทรงพระนามว่า จักรพรรดิถังหมิน
ทรงครองราชย์ได้เพียง 1 ปีพระราชอนุชาบุญธรรม หลี่คงเค่อ จึงขึ้นครองราชย์สืบต่อมาเป็นจักรพรรดิถังโม่ตี้
จับเลี้ยง ( "ของเย็นหลายอย่าง") เป็นเครื่องดื่มมีที่มาจากจีน เป็นเครื่องดื่มสมุนไพรที่มีส่วนผสมทั้งสมุนไพรไทยและจีน สามารถดื่มได้ทั้งร้อนและเย็น มีสรรพคุณป้องกันและบรรเทาอาการร้อนใน มีอาการทางระบบทางเดินอาหาร มีแผลในปาก ปากลิ้นเปื่อย มีฝ้า ขมคอ เจ็บคอ เสียงแหบ คอแห้ง ไอ ตาร้อนผ่าว ซึ่งอาจเกิดมาจากการขาดสภาวะขาดสมดุลอย่างเช่น นอนดึก พักผ่อนไม่พอ หรือกินของทำให้ร้อน ของทอด หรือกินน้ำน้อย มีอาการทางระบบทางเดินอาหาร
ส่วนประกอบของจับเลี้ยงคือสมุนไพรจีนที่มีคุณสมบัติเย็น อาทิ เฉาก๊วย ดอกงิ้ว ใบบัว รากบัว หญ้าคา เมล็ดเพกา เก๊กฮวย โหล่เกง เทียงฮวยฮุ่ง แซตี่ แห่โกวเช่า หล่อฮังก๊วย ฯลฯ สูตรอาจจะมีการดัดแปลงแตกต่างกันไป
ดับเบิลยูดับเบิลยูอี โนเวย์เอาท์
โน เวย์ เอาท์ เป็นศึกใหญ่เพย์-เพอร์-วิวมวยปล้ำอาชีพของ ดับเบิลยูดับเบิลยูอีประจำเดือนกุมภาพันธ์ ที่จัดขึ้นครั้งแรกในปี ค.ศ. 1998 ในชื่อของ โน เวย์ เอาท์ ออฟ เท็กซัส: อิน ยัวร์ เฮาส์ และในปี ค.ศ. 2000-ค.ศ. 2009 โดยมีรูปแบบการปล้ำในกรงเหล็กอิลิมิเนชั่น แชมเบอร์ในปี ค.ศ. 2010รายการที่มาแทนคืออิลิมิเนชั่น แชมเบอร์ ในปี ค.ศ. 2012 ทาง ดับเบิลยูดับเบิลยูอี ได้ประกาศว่า ดับเบิลยูดับเบิลยูอี โน เวย์ เอาท์ จะกลับมาในเดือนมิถุนายน
แมตท์การปล้ำ.
แมตต์การปล้ำในกรงเหล็ก (No Way Out) เป็นการปล้ำแบบอิลีมิเนชั่น แชมเบอร์ จะมีนักมวยปล้ำในกรงอยู่ 6 คน
โดยจะมี 2 คนแรกออกมาปล้ำก่อนแล้วจะมีอีก 4 คนอยู่ในตู้กระจกโดย 5 นาทีจะมีคนออกมาทีละคน โดยนักมวยปล้ำ
ที่ถูกจับกดก็อจะต้องออกไปจนเหลือคนสุดท้าย
เชอรีล โครว์
เชอรีล ซูซานน์ โครว์  เกิดเมื่อวันที่ 11 กุมภาพันธ์ ค.ศ. 1962 เป็นนักร้อง นักแต่งเพลง นักดนตรี ชาวอเมริกัน แนวดนตรีของเธอผสมผสานเพลงร็อก เพลงคันทรี ป็อป และโฟล์ก เธอเคยได้รับรางวัลแกรมมี่มาแล้ว 9 รางวัล
เธอยังเคยแสดงร่วมกับเดอะโรลลิงสโตนส์ และเคยร้องคู่กับมิก แจ็กเกอร์ ไมเคิล แจ็กสัน อีริก แคลปตัน และคิด ร็อก นอกจากนี้โครว์ยังเคยบันทึกเพลงในเพลงประกอบภาพยนตร์หลายเรื่องอย่างเช่น "Cars", "Erin Brockovich" และ "Tomorrow Never Dies" และเรื่องอื่น ๆ
ทีเอ็นเอ็น 16
ทีเอ็นเอ็น หรือ ทีเอ็นเอ็น 16 (, ชื่อเต็ม: Thai News Network) เป็นช่องโทรทัศน์ภาคพื้นดินระบบดิจิทัล ประเภทบริการธุรกิจระดับชาติ นำเสนอข่าวสารและสาระ บริหารงานโดย บริษัท ไทย นิวส์ เน็ตเวิร์ค (ทีเอ็นเอ็น) จำกัด บริษัทย่อยในเครือทรูวิชั่นส์
เริ่มแรกใช้ชื่อช่องว่า ไอบีซี 3  ทดลองออกอากาศครั้งแรก เมื่อวันที่ 17 พฤษภาคม พ.ศ. 2532 พร้อมกับการเปิดตัวไอบีซีในวันเดียวกัน ซึ่งเน้นนำเสนอรายการข่าว เศรษฐกิจ สาระประโยชน์ และภาพยนตร์ต่างประเทศ ออกอากาศทางช่อง 13 (เสียงไทย) และช่อง 4 (เสียงต้นฉบับ) ผ่านระบบบริการกระจายสัญญาณแบบหลายจุดหลายช่อง (MMDS) และทางจานดาวเทียมในระบบเคยูแบนด์
ต่อมาในวันที่ 1 พฤศจิกายน พ.ศ. 2540 ไอบีซี 3 เปลี่ยนชื่อเป็นไอบีซี นิวส์  พร้อมปรับรูปแบบมาเป็นการนำเสนอข่าวเท่านั้น ออกอากาศทางช่อง 10 (เสียงไทย) และช่อง 11 (เสียงต้นฉบับ)
ต่อมาในวันที่ 1 กรกฎาคม พ.ศ. 2541 ไอบีซีได้ควบรวมกิจการกับยูทีวี และเปลี่ยนชื่อเป็นยูบีซี ช่องนี้จึงถูกเปลี่ยนชื่อเป็นยูบีซี นิวส์  ออกอากาศทางช่องยูบีซี 7 โดยออกอากาศข่าว เศรษฐกิจ และสาระประโยชน์ในสมัยนั้น และ 5 ปีต่อมาคือวันที่ 1 กันยายน พ.ศ. 2546 ได้ปรับโฉมใหม่ เพิ่มภาพลักษณ์ใหม่ คงความสีสันกับช่องรายการข่าว สอดคล้องกับการเปลี่ยนโลโก้ของยูบีซี แต่ออกอากาศในช่องยูบีซี 7 เช่นเดิม
ต่อมาในปี พ.ศ. 2549 ทรู คอร์ปอเรชั่น ได้เข้าซื้อกิจการโทรทัศน์ยูบีซี ทำให้ช่องนี้เปลี่ยนชื่อเป็น ทรูนิวส์ 24  ตั้งแต่วันที่ 1 พฤศจิกายนปีเดียวกัน
ทีเอ็นเอ็น.
ในวันที่ 1 มกราคม พ.ศ. 2551 ได้แยกช่องข่าวจาก 1 ช่อง เป็น 2 ช่อง และเปลี่ยนชื่อเป็นชื่อสถานีปัจจุบันคือ ทีเอ็นเอ็น  แต่เริ่มทดลองออกอากาศ 2 ช่องคือ ทีเอ็นเอ็น 24  นำเสนอรายการข่าวทุกเหตุการณ์ 24 ชั่วโมง ออกอากาศในช่อง 7 และ ทีเอ็นเอ็น 2  นำเสนอรายการข่าวสาระความรู้ ออกอากาศในช่อง ทรูวิชั่นส์ 8 ก่อนหน้านี้มีการก่อตั้งบริษัท ไทย นิวส์ เน็ตเวิร์ค จำกัด (ทีเอ็นเอ็น) เมื่อวันที่ 9 กันยายน พ.ศ. 2550 และในปีต่อมาคือวันที่ 9 กันยายน พ.ศ. 2551 ได้เปิดตัวและเปลี่ยนรูปแบบมาทำเป็นสถานีข่าว ทีเอ็นเอ็น 24  พร้อมเริ่มออกอากาศจริงอย่างเป็นทางการ และในปีต่อมาคือวันที่ 9 กันยายน พ.ศ. 2552 ได้เปิดตัวเว็บไซต์ www.tnnthailand.com อย่างเป็นทางการ
1 มกราคม พ.ศ. 2553 ทีเอ็นเอ็นได้ผลิตคลื่นวิทยุเป็นของตัวเองชื่อว่า ทีเอ็นเอ็น เรดิโอ  ออกอากาศทางสถานีวิทยุกระจายเสียงกองทัพบก จส.2 กรมการทหารสื่อสาร เอฟเอ็ม 103.0 เมกะเฮิร์ตซ์ โดยนำรายการข่าวถ่ายทอดสดมาจากทีเอ็นเอ็น 24 มาออกอากาศในรูปแบบวิทยุกระจายเสียงคู่ขนานไปกับการออกอากาศโทรทัศน์ ออกอากาศเป็นเวลา 1 ปี จนยุติการกระจายเสียงไปเมื่อปี พ.ศ. 2554
16 ตุลาคม พ.ศ. 2553 ทีเอ็นเอ็นได้เริ่มออกอากาศในระบบฟรีทูแอร์อย่างเต็มรูปแบบ โดยช่องทีเอ็นเอ็น 24 นอกจากจะได้รับชมทางทรูวิชั่นส์ ช่อง 7 แล้ว ยังได้ขยายช่องทางออกอากาศใหม่ ไปยังรับชมทางจานดาวเทียม ดีทีวี พีเอสไอ และอื่น ๆ เพื่อขยายฐานผู้ชม ครอบคลุมทุกช่องทางบนจานดาวเทียม มุ่งสู่ผู้ชมทั่วโลก และในวันที่ 1 มีนาคม พ.ศ. 2555 ทีเอ็นเอ็น 24 ได้เริ่มออกอากาศในระบบโทรทัศน์ความละเอียดสูง โดยระยะแรกออกอากาศทางระบบเคเบิลใยแก้วของทรูวิชั่นส์ทางช่อง 124 ต่อมาได้เปลี่ยนเลขช่องไปยังช่อง 121 และในปัจจุบันออกอากาศทางช่อง 111 และในวันที่ 1 เมษายน พ.ศ. 2557 ได้เริ่มออกอากาศทางโทรทัศน์ภาคพื้นดินระบบดิจิทัล โดยออกอากาศผ่านอุปกรณ์รวมส่งสัญญาณโครงข่ายที่ 2 ของสถานีวิทยุโทรทัศน์กองทัพบก ทางช่อง 16 โดยยังคงออกอากาศทางช่องหมายเลข 7 ตามเดิม แต่ในวันที่ 26 เมษายน พ.ศ. 2559 ทรูวิชั่นส์ได้ปรับเปลี่ยนหมายเลขช่องใหม่ ทำให้ช่องหมายเลข 7 ที่ทีเอ็นเอ็น 24 ออกอากาศมานานกว่า 17 ปี และในระบบเคเบิลทีวีและทีวีดาวเทียมที่ช่อง 26 ได้เปลี่ยนเลขช่องไปยังที่ช่อง 16 ทุกระบบ แต่ยังคงออกอากาศทางทรูวิชั่นส์ในระบบ HD ช่อง 117 และ 777 เช่นเดิม
ต่อมาในวันที่ 1 กุมภาพันธ์ พ.ศ. 2562 ทีเอ็นเอ็น 24 เปลี่ยนชื่อเป็นชื่อสถานีปัจจุบันคือทีเอ็นเอ็น 16  แต่ยังคงออกอากาศทางทรูวิชั่นส์ในระบบ HD ช่อง 117 และ 777 เช่นเดิม ต่อมาในวันที่ 21 สิงหาคม ปีเดียวกัน ทีเอ็นเอ็น 16 ได้ปรับโฉมใหม่ โดยตั้งเป้าให้เป็นช่องข่าวเศรษฐกิจอันดับที่ 1 ของทีวีดิจิทัลในประเทศไทย และเริ่มมีการควบรวมกับทีมข่าวของทรูโฟร์ยูบางส่วนแล้ว จากนั้นในวันที่ 18 พฤศจิกายน ปีเดียวกัน ได้ขยายสตูดิโอการถ่ายทำรายการข่าวเพิ่มเติม โดยสตูดิโอรายการข่าวใหม่ มาอยู่ที่อาคารทรูทาวเวอร์ 2 ถนนพัฒนาการ ใช้ร่วมกับสตูดิโอเดิม ที่อาคารทิปโก้ ถนนพระราม 6 ซึ่งใช้อยู่ในปัจจุบัน และตั้งแต่วันที่ 2 มกราคม พ.ศ. 2563 ก็ได้ออกอากาศรายการทุกช่วงของทีเอ็นเอ็น 16 คู่ขนานไปพร้อมกับทรูโฟร์ยูอย่างเต็มรูปแบบ
ทีเอ็นเอ็น 16 กำหนดย้ายสำนักงานและสตูดิโอใหม่ จากอาคารทรูทาวเวอร์ 2 ถนนพัฒนาการ และอาคารทิปโก้ ถนนพระราม 6 มาอยู่ที่ ทรู ดิจิทัล พาร์ค ถนนสุขุมวิท ในวันที่ 16 มกราคม พ.ศ. 2566
วงพลอย
อีวานที่ 3 แห่งรัสเซีย เจ้าชายแห่งมอสโก
อีวานที่ 3 วาซีลเยวิช ( 27 มกราคม ค.ศ. 1440 - 27 ตุลาคม ค.ศ. 1505) หรือ เจ้าชายอีวานที่ 3 มหาราช เป็นพระราชโอรสในเจ้าชายวาซีลีที่ 3 แห่งรัสเซีย และพระนางมาเรียแห่งโบรอฟ ทรงครองราชย์เป็นเวลา 43 ปี ตั้งแต่ปี ค.ศ. 1462–1505 นับเป็นพระมหากษัตริย์รัสเซียพระองค์หนึ่งที่ครองราชย์ยาวนานที่สุด
พลอย (วงดนตรี)
พลอย หรือ วงพลอย เป็นวงดนตรีที่มาจากแนวความคิดของดนุพล แก้วกาญจน์ อดีตสมาชิกวงแกรนด์เอ็กซ์ ที่ต้องการมีวงดนตรีแบคอัพเป็นของตนเอง ในการออกอัลบั้มเดี่ยวกับนิธิทัศน์โปรโมชั่น
วงพลอย เดิมชื่อ "แจ้และพลอย" เริ่มแรกมีสมาชิกจำนวน 4 คน โดยมี
1.โอม ชาตรี คงสุวรรณ มือกีตาร์วงดิ อินโนเซ้นท์ มาร่วมทำงานในฐานะ Guitar support ให้ในช่วงแรกที่ยังเป็นแค่วงดนตรีแจ้และพลอย (โดยทำหน้าที่ Support ให้ แจ้ ดนุพล เพื่อการทัวร์คอนเสิร์ต ต่อมาเมื่อมีการก่อตั้งเป็นวงพลอยเพื่อออกอัลบั้มเอง โอม ชาตรี ได้ถอนตัว เพื่อไม่ให้เกิดความทับซ้อนในการทำงาน และยังทำหน้าที่สมาชิกของดิอินโนเซ้นท์ต่อไป)
2.จิ๊บ วสุ แสงสิงแก้ว ร้องนำ, คีย์บอร์ด , กีต้าร์
3.รักษ์ สวัสซิตัง กีต้าร์โปร่ง, ร้องนำ
4.เหม อนุสาร คุณะดิลก เบส
อัลบั้มแรกวางแผงเมื่อ พ.ศ. 2529 ในชื่อว่า "แจ้และพลอย" โดยแจ้ ดนุพล แก้วกาญจน์ ร่วมร้องและเป็นโปรดิวเซอร์ ต่อมาอัลบั้มชื่อ "ของขวัญ"
และในปีพ.ศ. 2530 อัลบั้ม "สุภาพบุรุษนักฝัน" ถือเป็นอัลบั้มเต็มตัวชุดแรกของวงพลอย โดยได้มีการเปลี่ยนตัวสมาชิกตำแหน่งเปียโนเป็น ปิติ ปิติวงศ์ อดีตสมาชิกวงร็อกเคสตร้า มีเพลงดังในอัลบั้ม คือ "สูตรรักนักเรียน", "จดหมายลาครู" (ร้องโดย วสุ) , "ปลงซะ" (ร้องโดย ติ๊ก ชีโร่), "ไม่ได้เจตนา" (ร้องโดย มืด ไข่มุก)
ในปี พ.ศ. 2531 วงพลอยได้เพิ่มสมาชิกตำแหน่งกีตาร์ คือ เดวิด เอง และได้ออกอัลบั้มชุดต่อมา ชื่อ "สมาคมคนเจ็บ ๆ" มีเพลงดัง คือ "หนึ่งเจ็บนี้ใช้หนี้เธอ", "ถูกใจนิดนิด", "สมองจนจน" หลังจากนั้น วสุ แสงสิงแก้ว ได้ประกาศลาออกจากวงเพื่อไปศึกษาต่อในต่างประเทศ
ปี พ.ศ. 2532 ได้ออกอัลบั้มชุดที่สาม ชื่อ "พลอย 3" โดยได้เปลี่ยนสมาชิกในตำแหน่งนักร้องแทนวสุ คือ วรดิษฐ์ เมืองทอง มีเพลงดังคือ "เจ๊าะแจ๊ะ", "เจอบ่อยบ่อย", "เปลืองน้ำตา" ,"คิดเอาเอง"
จากนั้น ติ๊ก ชิโร่ ได้ขอลาออกจากวงเพื่อไปทำอัลบั้มเดี่ยวทำให้สมาชิกที่เหลือได้ประกาศแยกวงในที่สุด
"แจ้และพลอย" "ฝันสีทอง" (1 กุมภาพันธ์ 2529)
"แจ้และพลอย" "ฝันสีทอง" (1 พฤษภาคม พ.ศ. 2529)
"แจ้และพลอยชุด ของขวัญ วางแผง (29 พฤศจิกายน พ.ศ. 2529)"
"สุภาพบุรุษนักฝัน" (สิงหาคม พ.ศ. 2530)
"สมาคมคนเจ็บๆ" (พฤศจิกายน พ.ศ. 2531)
"พลอย #3" (ตุลาคม พ.ศ. 2532)
นิธิทัศน์ โปรโมชั่น
เชอริล โครว์
ซากดึกดำบรรพ์ร่องรอย
ซากดึกดำบรรพ์ร่องรอย (trace fossils หรือ ichnofossils) เป็นหลักฐานทางธรณ๊วิทยาที่เกิดจากการกระทำของสิ่งมีชีวิต เช่น รูที่อยู่อาศัย รอยขุดคุ้ย รอยตีน และร่องรอยรากไม้ ทั้งนี้ ซากดึกดำบรรพ์ร่องรอยได้รวมถึงอินทรีย์วัตถุที่เกิดจากสิ่งมีชีวิต เช่น มูลสัตว์ (coprolites) และ สโตรมาโทไลต์ (stromatolites) อย่างไรก็ตาม โครงสร้างทางตะกอนวิทยา อย่างเช่น ร่องรอยที่เกิดจากการกลิ้งของเปลือกหอยตามพื้นท้องทะเลซึ่งไม่ได้เกิดจากพฤติกรรมของสิ่งมีชีวิต จึงไม่จัดให้เป็นซากดึกดำบรรพ์ร่องรอย
การศึกษาร่องรอยเรียกว่า ร่องรอยวิทยา (ichnology) โดยวิชาที่ศึกษาซากดึกดำบรรพ์ร่องรอยเรียกว่า Paleoichnology และวิชาที่ศึกษาร่องรอยของสิ่งมีชีวิตในปัจจุบันเรียกว่า Neoichnology โดยการศึกษารูปร่างลักษณะของร่องรอยต่างๆโดยหวังที่จะทำให้ทราบถึงกิจกรรมที่เกิดจากสิ่งมีชีวิต ทั้งนี้สิ่งมีชีวิตต่างชนิดกันอาจทำให้เกิดร่องรอยที่คล้ายกันได้ การจำแนกซากดึกดำบรรพ์ร่องรอยจึงเป็นสิ่งยากและอาจแตกต่างไปจากการจำแนกทางอนุกรมวิธานของซากดึกดำบรรพ์ซากเหลือ (body fossils)
เอดอล์ฟ เซลาสเชอร์ (Adolf Seilacher) เป็นผู้ศึกษาและจำแนกชนิดของซากดึกดำบรรพ์ร่องรอย โดยเอดอล์ฟ เซลาสเชอร์ ได้สังเกตเห็นร่องรอยการกระทำของสัตว์ออกเป็น 5 กลุ่มตามพฤติกรรมของสัตว์ ดังนี้
โมเมนตัมเชิงมุม
ในทางฟิสิกส์ โมเมนตัมเชิงมุมของวัตถุรอบจุดกำเนิด  คือปริมาณเวกเตอร์ที่แสดงถึงการหมุนของวัตถุ มีค่าเท่ากับมวลของวัตถุคูณกับผลคูณเชิงเวกเตอร์ของเวกเตอร์ตำแหน่งและเวกเตอร์ความเร็ว (หรือผลคูณระหว่างโมเมนต์ความเฉื่อยกับความเร็วเชิงมุม)
โมเมนตัมเชิงมุมเป็นปริมาณอนุรักษ์ กล่าวคือมันจะมีค่าคงที่เสมอจนกว่าจะมีแรงบิดภายนอกมากระทำ คุณลักษณะการอนุรักษ์ของโมเมนตัมเชิงมุมช่วยอธิบายปรากฏการณ์ทางธรรมชาติหลายประการ
โมเมนตัมเชิงมุมนั้นเป็นผลระหว่างระยะห่างของวัตถุหรืออนุภาคกับแกนหมุน (r) คูณกับ โมเมนตัมเชิงเส้น (p)
คริสเตียน ไฮเกนส์
480 ปีก่อนคริสต์ศักราช
สโมสรฟุตบอลนอตทิงแฮมฟอเรสต์
สโมสรฟุตบอลนอตทิงแฮมฟอเรสต์  หรือที่เรียกสั้น ๆ ว่า ฟอเรสต์ เป็นสโมสรฟุตบอลประจำเมืองนอตทิงแฮม ประเทศอังกฤษ มีฉายาในภาษาไทยว่า "เจ้าป่า" เป็นสโมสรที่เคยประสบความสำเร็จอย่างสูงด้วยการได้แชมป์ดิวิชันหนึ่ง 1 สมัย รวมถึงได้แชมป์ยูโรเปียนคัพ (ยูฟ่าแชมเปียนส์ลีกในปัจจุบัน) ได้ถึง 2 สมัยติดต่อกัน คือใน ปี ค.ศ.1979 และ 1980 ก่อนจะตกต่ำถูกลดชั้นลงไปเล่นในลีกระดับรอง ปัจจุบันฟอเรสต์ได้เลื่อนชั้นขึ้นมาเตะในพรีเมียร์ลีก ฤดูกาล 2022–23 หลังจากตกชั้นไปนานกว่า 23 ปี
ฟอเรสต์คว้าแชมป์ลีกมาแล้ว 1 สมัย, เอฟเอ คัพ 2 สมัย, ลีกคัพ 4 สมัย, FA Charity Shield 1 สมัย, ยูโรเปียนคัพ 2 สมัย และ ยูโรเปียนซูเปอร์คัพ 1 สมัย ช่วงเวลาที่ประสบความสำเร็จมากที่สุดคือภายใต้การบริหารทีมของ ไบรอัน คลัฟ และ ปีเตอร์ เทย์เลอร์ ในช่วงปลายทศวรรษ 1970 และต้นทศวรรษ 1980 ซึ่งรวมถึงชัยชนะติดต่อกันใน ยูโรเปียนคัพ ในปี 1979 และ 1980
ในทศวรรษสุดท้ายของคลัฟที่สโมสร ทีมฟอเรสต์คว้าแชมป์ลีกคัพในปี ค.ศ. 1989 และ 1990 และแพ้ในรอบชิงเอฟเอ คัพ ปี ค.ศ. 1991 ก่อนตกชั้นจากพรีเมียร์ลีกในปี ค.ศ. 1993 เมื่อฟอเรสต์กลับมาก็ได้อันดับสามในพรีเมียร์ลีกทันทีในปี ค.ศ. 1995 ก่อนที่สโมสรจะตกชั้นอีกครั้งในปี ค.ศ. 1997 และกลับมาอีกครั้งช่วงสั้น ๆ ในปี ค.ศ. 1999
เมื่อวันอาทิตย์ที่ 29 พฤษภาคม ค.ศ. 2022 นอตทิงแฮม ฟอเรสต์ได้เลื่อนชั้นสู่พรีเมียร์ลีกหลังจากเอาชนะ ฮัดเดอร์สฟิลด์ทาวน์ ไป 1-0 ในรอบชิงชนะเลิศเพลย์ออฟที่ สนามเวมบลีย์